Dzisio robia #2: Kroszōnki z cymyntu
Latoś widzōm ci sie jakie inksze kroszōnki? Mōmy do cia pōmys na blank… alternatywne wielkanocne jajca.
Czego bydziesz potrzebować?
- Cymynt budowlany i woda
- Plastikowe jajca, co robiōm za forma. Rŏz za kiedy idzie trefić w kōnzumie tako zorta jajec-niyspodzianek.
- Wazelina
- Asjetka i jako fyrlaczka
02. Wyszmaruj forma do porzōndku wazelinōm, coby niyskorzij szło leko wykryńcić ôdlyw.
03. Wlyj ćwierć szklōnki wody do asjetki z cymyntym. Mŏsz mieć cymynt z kōnsystyncyjōm ciasta na gofry. Jak sie niy znŏsz na gofrach, to zarōb go blank tak, jak stoi na ôbpakowaniu.
Pozōr: śpiychej sie z tym, bo cymynt gibko gynstnieje i zastygŏ.
04. Wlyj cymynt do jednyj połōwki jajca, potym do drugij i zarŏzki je połōncz.
05. Doczkej 5-10 minut.
06. Poluzuj forma nożym i wykryńć jōm z ôdlywu.
07. Dej sie jajcōm wysuszyć bez jedyn dziyń.
08. Na ôstatku poglancuj jajca (przidŏ ci sie taki ekstra szwam do glancowaniŏ) i piyknie je pomaluj. Fertich!
Wersyjŏ z szupinami
To samo idzie zrobić z szupinami.
10. Cymynt musi być ale trocha rzŏdszy i dużyj sie suszyć.
11. Szupa idzie ôszkrobać pōł godziny po nalōniu, abo na drugi dziyń, jak cymynt blank wyschnie.
12. Na ôstatku tyż bydziesz mieć cymyntowe kroszōnki, ino trocha myńsze.
szl_Latn szl_Latn szl_Latn szl_Latn szl_Latn yue_Hant szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn